น้องตื่นมาอาเจียนตอนตี5 10โมงก็กินข้าวแล้วก็อาเจียนออก ล่าสุดตอนเย็นๆก็ยังอาเจียนอยู่ ไม่ยอมกินข้าว กินแต่ผลไม้แล้วก็ให้กินฟ้าทะลายโจนไปหนึ่งเม็ด ชงเกลือแร่ให้จิบแล้ว ตอนนี้นอนเช็ดตัวอยู่ค่ะ ต้องทำยังไงต่อไปได้บ้างคะ
สวัสดีค่ะ อาการมีไข้ คลื่นไส้ อาเจียนถ้าเป็นเฉียบพลันนั้น นึกถึงสาเหตุจากอาหารเป็นพิษได้มากที่สุด สาเหตุอื่นๆเช่นลำไส้อักเสบเฉียบพลัน ลำไส้แปรปรวนแต่พบน้อยในเด็ก การไม่มีน้ำย่อยของอาหารบางชนิดแต่มักไม่มีไข้ หรือเป็นจากความดันในสมองสูงจนอาเจียนออกมา แต่ก็อาจไม่อธิบายอาการไข้เช่นกันอาหารเป็นพิษเกิดจากการรับประทานอาหารหรือดื่มน้ำที่มีการปนเปื้อน ทำให้เกิดอาการคลื่นไส้ อาเจียน ท้องเสีย หรือปวดท้อง ซึ่งอาการส่วนใหญ่มักไม่ร้ายแรง หายเองได้ให้รักษาแบบประคับประคอง แต่หากเกิดอาการรุนแรงขึ้นก็อาจทำให้ร่างกายเสียน้ำและเกลือแร่จนเป็นอันตรายได้เบื้องต้นให้ดูแลรักษาตามอาการ เช็ดตัวลดไข้ รับประทานอาหารอ่อนๆ ถ้ารับประทานไม่ได้ ให้จิบน้ำผสมเกลือแร่ พักผ่อน ถ้ามีอาการเป็นมากเช่นไข้สูง เช็ดตัวหรือกินยาไข้ไม่ลง คลื่นไส้อาเจียนมากจนอ่อนเพลีย จิบน้ำก็ไม่ได้เลย ควรไปพบแพทย์เพื่อตรวจเพิ่มเติม